
Бирени страсти, Епизод 2

Пивоварна „Бас”

Мъже:


Жени:

Диктор
Кристин (водеща)
Стив Уелингтън
Джуди Сланциг

Бил Уайт
Емин

Мъж 
ДИКТОР
Днес в „Бирени страсти” – две хиляди кутийки светло пиво „Бас” в минута. Останете с нас. 
МЪЖ
Наздраве! VV
ДИКТОР
„Бирени страсти” – открийте страстта си към хубавата бира.

КРИСТИН
Добре дошли в „Бирени страсти”, аз съм Крис Симпсън. Днес ще посетим Бъртън он Трент само на час път южно от Манчестър, Англия, където индустриалната революция е проправила пътя към успеха на пивоварните в рaйона. Прочут като пивоварната столица на Британия, Бъртън и бирата „Бaс” са неразделни от векове. Традицията е жива и до днес. „Бас” има две пивоварни и малцов завод, както и собствен музей, в който са изложени пивоварните шедьоври от миналото. Днес трите „Б” – Бъртън, „Бас” и бира са неразривно свързани и смело навлизат в двайсет и първия век. За тези, които не знаят, „Бас” са прочути със своя ейл. Най-често разпространявана в бурета, бирата се налива ръчно чрез помпа. Липсата на въглероден двуокис я прави малко изветряла, но много британци обичат бирата си по-топла отколкото ние в Северна Америка. V
НАДПИС
МЯСТОТО
ДИКТОР
Специфичният аромат на бира е първото, което впечатлява посетителя на Бъртън он Трент. Пивоварството от векове е основният поминък на града. Дори през хиляда деветстотин и първа година е бил описан като „града на железниците и бирата”. Имало е изобилие и от двете, но най-вече от хубав светъл ейл, прочуло се благодарение на основателя на пивоварната, Уилиам Бас. 

СТИВ
„Бас” правят бира от хиляда седемстотин седемдесет и седма година, което е доста отдавна. Майкъл Томас Бас е бил колар, …или транспортна фирма, ако предпочитате, …и е превозвал бира… от пивоварните до пристанищата. Когато видял… какво количество бира се превозва, той си помислил, че трябва да има по-добър начин за изкарване на пари от разнасянето на бира. Тогава продал транспортната си фирма и започнал пивоварен бизнес. Той започнал да се разраства, …най-вече заради качеството на продукцията му, но и заради много нови придобивки. По онова време една от причините всички да се стремят към контрол над пивоварните е била, че всъщност са искали контрол над заведенията и пъбовете, които тогава са били собственост на пивоварите. Ако сте имали пивоварна, е можело да купите наведнъж от петстотин до хиляда пъбове… и доста често закупената пивоварна можела да затвори врати и „Бас” да прави бирата си в по-малка от нея, но да държи пъбовете. Така пъбовете, които „Бас” притежавал, ставали все повече и повече и консумацията се увеличавала. През повечето време Бас е развивал бизнеса си във Великобритания, но освен това … е изнасял и голямо количество бира… в първите си години. Изнасял е продукцията си за Русия, …за Негово Императорско Величество, …дори за Канада и Съединените Щати в средата на деветнайсети век. Транспортирали са я в големи бурета по петдесет и четири галона с опцията местните да я бутилират и да слагат етикет с марката „Бас”. Имаме доказателства, че още през хиляда осемстотин петдесет и първа година Тихоокеанската жп линия е имала в менюто си  „Бас” в бутилки, което е изумително. А преди около две години имаше изложба на „Титаник”… и там видях празна бутилка „Бас” от потъналия кораб в дървен сандък, която се продаваше за двайсет и пет хиляди долара. Просто не я изпускаха от очи. V
ДИКТОР
След рекламите ще ви разкажем за Бъртън он Трент и за успешната пивоварна история на Бас. 

НАДПИС
ЗНАЕТЕ ЛИ, ЧЕ:

„БИРАТА Е БИЛА ИЗПОЛЗВАНА ЗА ЛЕКУВАНЕ НА БОЛНИТЕ – ТЯ Е ШИРОКО ЗАСТЪПЕНА В НАД СТО ДРЕВНИ ЕГИПЕТСКИ ЛЕЧЕНИЯ”

ИЗ „ИСТОРИЯ НА БИРАТА И ЦИВИЛИЗАЦИЯТА” ОТ ГРЕГ СМИТ
ДЖУДИ
Добре дошли в най-голямата пивоварна в региона. Завода на „Бас” обхваща територия от над сто акра е дом не само на най-хубавите ейлове, но и на собствен музей, както и на много други неща. 

ДИКТОР
Музеят отвори врати през седемдесет и седма в чест на двестагодишния юбилей на „Бас” и вътре има уникална колекция от артифакти и спомени от удивителната история на пивоварната индустрия и от семейството на Уилиам Бас, една от най-прочутите пивоварни династии в света. Музеят проследява и историята на пивоварството от началото на седемнайсети до шейсетте години на миналия век. Майсторът-пивовар на „Бас” Стив Уелингтън ще ни разкаже за тези процеси като започне със суровите съставки на бирата, за които Уилиам Бас твърдял, че са били най-добрите. 
СТИВ
Това тук е хмел или по-точно цветовете хмел, …чиято основа е пълна с жълтеникав прашец, който придава горчивият вкус на бирата. Всеки вид хмел дава различен отличителен белег, различен вкус и аромат на бирата. 
ДИКТОР
Говори се, че една пета от ечемика на Великобритания се превръща в малц за бира. „Бас” има собствен завод за малц, който произвежда огромни количества бира. А сега да проследим самия процес. 
СТИВ
Малцът се прави от ечемик. Ечемикът е зърно и вътре в семето на това зърно има складирана скорбяла, …която обаче според някои не е подходяща за варене на бира. Това, което трябва да направим е да превърнем складираната скорбяла в захар, а това става чрез малциране. Първо трябва добре да намокрим ечемика, …все едно че сме го засадили в земята и тогава скорбялата в ядрото на ечемика започва да се превръща в захар, от която той има нужда, за да покълне. Щом видим малките кълнове в ечемичните зърна, …спираме процеса, изтегляме водата и ги изсушаваме. 
ДИКТОР
Най-важната съставка за светлия ейл на „Бас” и за целия район на Бъртън е водата или „течността”. 
СТИВ
Ние не я наричаме вода, а „течност”. Тя е изключително важна. Много хора си мислят, че я вземаме от реката, което очевидно не е вярно. Бъртън е това, което е заради водата. Тук се прави бира от хиляда и втора година, …когато монасите от бъртънското абатство разбрали, че водата придава на бирата определени качества. Не знаели точно какви, едва наскоро сме започнали да разбираме как става. Водата в Бъртън е изключително твърда и е пълна със соли като калциев и магнезиев сулфат. Точно тази твърда вода е много важна при производството на светли ейлове. Леките и тъмните бири имат нужда от доста по-мека вода, например водата в Дъблин и в Пилзен е точно такава, за разлика от тази в Бъртън, която е толкова твърда, че ако я разлеете по пода и я оставите да се изпари, ще остане бяло петно от солите в нея.
ДИКТОР
Днес вече е възможно да възпроизведем този състав на водата навсякъде по света чрез пречистване и пълно деминерализиране, а после чрез добавяне на нужните минерали. Възпроизвеждането на кладенчовата вода на Бъртън, която съдържа калциев сулфат, е известно като „бъртънизация”.
НАДПИС
БИЛ УАЙТ, ПИВОВАР
БИЛ УАЙТ
Бъртънизацията е термин свързан с водата за бирата. Минало е много време преди хората да разберат значението й. В началото на деветнайсети век е настъпила революция в британското пивоварство… с появата на така наречения светъл ейл. Преди това почти всички бири във Великобритания били тъмни, приблизително като цвета на „Гинес”, и много ароматни, някои и доста сладки, …но предимно по-тежки бири. Но тогава се появили и светлите бири… и Бъртън бил на първо място в тази област. Просто е нямал конкуренция. Имало е опити да ги произвеждат в Лондон, но… според архивите от онези времена, те просто не ставали за пиене. В Бъртън обаче хората най-после имали освежаваща бира, само че никой друг не успявал да постигне този вкус. И по това време всички големи британски пивоварни компании започнали да строят пивоварни в Бъртън, за да бъдат конкурентноспособни, защото не можели да правят бира с такова качество извън Бъртън. А после и науката се намесила. Учените открили, че всичко се крие във водата. Винаги сме знаели, че пивоварните се строят там, където е и най-хубавата вода. Например Пилзен, Чехия – пилзенските бири дължат качеството си на тамошната вода, както в Мюнхен водата е идеална за леки бири. В Англия и най-вече в Белгия има прекрасна вода за ейлове. В Бъртън се е правил страхотен светъл ейл, но защо не можел да се прави и другаде? После открили, че всичката вода в Бъртън идва от кладенци, …където водата била с отлично качество… и учените   по-късно разбрали, че тя е богата на калциев сулфат. Водата се процеждала през почвата, която била наситена с калциев сулфат, до самите кладенците. Това била тайната. И след като учените я разкрили, …хората вече нямало нужда да строят пивоварните си в Бъртън, а просто трябвало да добавят калциев сулфат във водата си и да я направят максимално близка до тази в Бъртън… и този процес на преработка на водата за произвеждане на най-хубавите светли ейлове, е станал известен като „бъртънизация” в чест на града, откъдето… започнало всичко със създаването на светлия ейл на „Бас”, който и до днес е най-продаваният по цял свят. 
ДИКТОР
Течността се добавя към малца в контейнера за каша. 
СТИВ
Какво е контейнер за каша? Изсипваме малца… в отворен котел и го смесваме с гореща вода в тази машина зад мен наречена стоманена преса, …после сместа се изсипва в контейнера през една тръба. При този процес сложните захари в малца се превръщат в доста по-прости захари чрез ензимите. Тези ензими се намират в самия малц и произвеждат прости захари, които ферментират с помощта на маята. Този процес отнема около час и половина, така че сместта престоява точно толкова време и накрая… течността, която вече е много, много сладка, се оттича през прорязаните плоскости на дъното по пътя си към котела. Така че тук се произвежда сладката течност, …която в Бъртън наричаме „уорт”.  
ДИКТОР
Това тук е старата система за ферментация използвана от Бас в средата на деветнайсети век, но днес тя е заменена с модерни конични ферментатори. 
СТИВ
Нарича се „съюзна система”, защото тези големи дървени бурета се наричат „съюзи” и побират по сто и петдесет галона бира. Всяка партида… запълва около… шейсет от тези бурета, …а процесът на ферментация продължава и след като бъде налята в тях. След това маята се издига нагоре през така наречените „лебедови шии” и отива в горното корито. После чистата бира се връща обратно в бурето, …така че имаме пълна циркулация на бирата. Друга важна причина да използваме тази система е, че маята се събира отгоре, …а чистата бира остава в бурето.
ДИКТОР
Щом ферментацията приключи, бирата вече е готова за наливане в бурета и кегове и за дистрибуция. 
СТИВ
Всъщност бирата в бурета, която ферментира по естествен начин, не се газира изкуствено. Бирата се вари, налива се в бурета и ферментира там, при което се отделя малко количество въглероден двуокис, за да стане по-пенлива, но е доста по-малко газирана от бирата с кегове, бутилки или кутийки. Бирите в бурета са били най-популярни в началото на века, …но след трийсет и седма година започнало производството на бирите в кегове, които пивоварите газирали и пречиствали по изкуствен път. Интересен е фактът, че отначало били произвеждани за голф клубовете, където не се продавала много бира, …тъй като тогава този спорт се практикувал само през уикендите, така че голф клубовете не могли да продават достатъчно бира. Бирите в кегове обаче запазвали свежестта си за по-дълго време, докато веднъж отворите ли едно буре с бира, то трябва да бъде изпито до четирийсет и осем часа.
ДИКТОР
„Бас” произвежда около шест милиона британски барела годишно благодарение на високоскоростните си конвейри за бутилки и кутийки. Последният бълва невероятните две хиляди бройки на минута. Шокиращо е, но пивоварят вижда и добрата страна. 
СТИВ
Това, което ме удивлява е, че някой я изпива със същото темпо, което за мен е още по-странно. 

ДИКТОР
Днес светлият ейл на „Бас” е прочут на пет континента – от Европа до Австралия, Индия, Япония и Америка. След рекламите – как се превозва толкова бира и микро пивоварната на „Бас”. 
НАДПИС
КОЙ ГО Е КАЗАЛ:


БИРАТА Е ДОКАЗАТЕЛСТВОТО, ЧЕ БОГ НИ ОБИЧА И ЧЕ ИСКА ДА СМЕ ЩАСТЛИВИ


А. ХОУМЪР СИМПСЪН


Б. НОРМ ОТ „БАР НАЗДРАВЕ”


В. БЕНДЖАМИН ФРАНКЛИН


Г. УИЛИАМ ШЕКСПИР


ВЕРЕН ОТГОВОР – В. БЕНДЖАМИН ФРАНКЛИН 

ДЖУДИ СЛАНЦИК
„Бас” правят бира от хиляда седемстотин седемдесет и седма година и през този ранен период на пивоварната индустрия те създават собствена търговска марка, която е първа по рода си в цял свят. Червеният триъгълник все още e върху етикета на бутилките и се е превърнал в символ на качество навсякъде по света. 

СТИВ 
Той наистина е първата търговска марка. Много хора са се опитвали да копират прочутия червен триъгълник, но „Бас” винаги са ги поставяли на място. Има една история, че един от служителите на „Бас” е спал три дни на стъпалата пред търговския отдел, който давал лицензите, за да се увери, че ще получат първия патент. Получил и втори, и трети – вероятно докато е бил там е регистрирал и двете кари като търговски марки. Тригълникът може да се види на много места, …например в картината на Мане „Бар във Фоли Берж”, където ясно се вижда една бутилка „Бас”, …така че тя има доста богата история и е позната навсякъде. 
ДИКТОР
Любимито място на Уелингтън в завода на „Бас” е неговата стара, но доста ефективна микро пивоварна. Това всъщност е и най-старата микро пивоварна на Острова – построена е през двайсета година, въпреки че някои от съдовете датират още от хиляда осемстотин и шейсета година. През седмицата можете да видите как над малката пивоварна се издига пара. Тя е с капацитет пет бурета, тоест произвежда по пет бурета бира при всяко варене, което прави по петдесет-шейсет на седмица. Построена e по традиционния принцип на кулите като суровите материали се вдигат до върха на сградата, а после гравитацията премества материалите от един етап на пивоварния процес към следващия. Стив обича да се труди тук и да произвежда някои позабравени марки. Големият му удар, както той го нарича, е „Уъртингтънс Уайтшийлд”. 
СТИВ
Да, „Уайтшийлд” е… различен продукт, продукт, който на практика ферментира в бутилката, той „узрява” в бутилката. Това, което правим е да я прелеем от съда, където ферментира… без да извличаме маята, всъщност извличаме я и я заменяме с друга, но вместо да инжектираме въглероден двуокис, за да я газираме, ние я затваряме в бутилките и я оставяме да отлежи четиридесет и шест седмици. През това време в бутилката се осъществява вторична ферментация, която произвежда въглеродния двуокис, …който на този етап вече е много по-стабилен и дава по-приятен вкус. През това време маята вътре се размножава и затова на дъното остава лека утайка, като при хубавия портвайн. Така че трябва да я наливате много бавно и много внимателно, за да може утайката да си остане на дъното и да не размъти бирата. Искам обаче да подчертая, че няма нищо лошо в маята. Много хора си наливат бирата внимателно в чашата и после изпиват маята от бутилката, защото тя е много полезна и е пълна с витамин Б и с много други неща. Това е хакартерното за „Уайтшийлд” – тя е бира на пивоварите и те я обичат. Доста е силна – пет цяло и шест процента и съществува от хиляда осемстотин и двайсета година, което си е доста отдавна. 
ДИКТОР
Когато Уилиам Бас започнал да прави бира, Бъртън е имал само едно натоварено пристанище и доста лоши пътища, така че е било непрактично обемистите бурета с бира да се превозват на далечни разстояния. Традиционният метод на транспорт е бил дървените бурета да се натоварят на каруца, теглена от прочутите местни коне, конете на Графството. Някога в конюшнята е имало двеста от тях, но сега са останали само четири екземпляра – Посланик, Император, Шедьовър и Уелингтън, които са приютени в музея на „Бас”. Други транспортни средства от миналото на „Бас” са колите за бурета като прочутата „Даймлер Уортингтън” с белия щит. А после дошли и железниците. Именно те допринасят за огромния износ на „Бас” към Балтийско море, Русия и Индия. 
СТИВ
Отначало бирата се превозвала по канали, …а по-късно и с железници. „Бас” може би имат най-голямата частна железопътна мрежа в страната и причината за това е, че те превозвали бирата от пивоварните до складовете, където пълнели буретата, а после ги товарели на влаковете, транспортирали ги през града и ги разтоварвали. Говори се, че по онова време в Бъртън он Трент е имало толкова много железопътни линии, че ако станел някой банков обир, полицията звъняла на „Бас” с молба да затворят прелезите и така да отрежат всякакъв път за бягство. 
ДИКТОР
„Бас” държи рекорда за износ – тя се продава в над петдесет страни по цял свят. 
КРИСТИН
„Бас” се прочува и с екскурзиите си през деветнайсети век. Това били дневни пътувания за работниците по жп линиите за сметка на компанията. Така работниците били щастливи и стачките били сведени до минимум. Това било и страхотна безплатна реклама във вестниците. Най-голямото пътуване било до Блекпул през хиляда и деветстотната година – единайсет хиляди, двеста четиридесет и един служители и семействата им на седемнайсет влака, а последното – през хиляда деветстотин и четиринайсета, малко преди Първата световна война. След това те били преустановени.  
ДИКТОР
„Гарантирано Качество” с пивоваря Бил Уайт.

КРИСТИН
Бил, днес ще поговорим за цвета на бирата и как се получава той. Тук си ни показал доста различни цветове.

БИЛ УАЙТ
Да, имаме чудесен спектър от бири – от най-светлата, до червената и тъмната. Цветът зависи от малца, който се използва. Малцирането е процесът, при който оставяте ечемичните зърна да покълнат, после спирате растежа и ги изсушавате. Ако само ги изсушите, получава се светъл малц, от който се прави хубава светла бира. Но можете и да изпечете светлия малц подобно на зърна от кафе и така ще получите шоколадов и черен малц, който придава по-тъмния цвят и специфичен аромат на бирата. Има и специален малц наречен „карамелен” малц, който се поставя в пещта мокър, създавайки захар в зърната, която после се карамелизира и от нея се правят червени и кехлибарени бири. 

КРИСТИН
Значи цветът на бирата определя какъв ще бъде нейния вкус?

БИЛ УАЙТ
Донякъде, но всяка бира крие и много изненади, например тази червена бира е превъзходна за утоляване на жаждата и е се пие лесно като светлата бира. А тази черна лека бира „Кутни” е много освежаваща. Имаме бири с чудесния вкус на кафе и на карамел, които също са много освежаващи, така че бирите имат с какво да ни изненадат. 
КРИСТИН
Така си е. Значи да не съдим за бирата само по цвета й? 

БИЛ УАЙТ
Точно така. Наздраве!
ДИКТОР
„Гарантирано качество” е вашият шанс да покажете на приятелите и колегите си, че сте не само пияч, но и пивовар. Гледайте Бил всяка седмица и посетете сайта ни, биър точка ком. Включете се и изпробвайте уменията си. Запишете си резултата и опитайте пак, за да видите дали от клиент поръчващ си поредната бира ще се превърнете в господар на бара. V Много хора колекционират всякакви бирени аксесоари, всеки от които крие малък урок по история. Следващата седмица ще ви запознаем с Лари Хил, който ще ни припомни така популярните „бомбички”, които се появяват през шейсет и първа година. Ричард Суит, колекционер от трийсет години, си спомня чичо Ърни Олстън, притежателят на най-голямата колекция от етикети преди да почине. Дъг Лоугън има четири хиляди и петстотин кутийки на стената си. Той ще ни разкаже за еволюцията им от създаването им през шейсет и четвърта до днешните алуминиеви кутийки. Спомняте ли си тези кутийки и знаете ли, че на остров Принц Едуард дори днес кутийките са забранени. Удивително. Според Лари Шърк, канадският шампион сред колекционерите, за всекиго има по нещо, а най-евтиният и лесен начин е да започнете с подложки, чиято цена е най-много двайсет-трийсет долара. Капачките или „короните” също са страхотни като начало и според колекционерите е по-добре да ги продавате отколкото да ги купувате. Огледалата, подносите и пепелниците са много ценни, но са по-трудни за намиране, особено в добро състояние. Всеки аксесоар крие интригуващи истории, които ще ви разкажем следващата седмица в „Бирените Колекционери”. 
КРИСТИН
Предаването ни вече е към края си, остана само да видим момичето на седмицата на „Бирени страсти”.  Не забравяйте, че ако искате да научите нещо повече за бирата, посетете биър точка ком – там ще намерите много информация за предаването и други забавления.   
ЕМИН
Здравейте, аз съм Емин Тилениън, благодаря ви, че сте с „Бирени страсти”. До следващата седмица. 

Превод: Йосиф Йосифов

